pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรมทางหลวงผนึกกรุงไทยเปิดสมัครบัตร M-PASS ผ่านแอปพลิเคชัน พร้อมจัดส่งให้ถึงที่
วันพฤหัสบดีที่ 4 มิถุนายน 2563
กรมทางหลวงผนึกกรุงไทยเปิดสมัครบัตร M-PASS ผ่านแอปพลิเคชัน พร้อมจัดส่งให้ถึงที่
กรมทางหลวงจับมือธนาคารกรุงไทย พัฒนา M-PASS Mobile Application ให้ผู้ใช้สามารถสมัคร M-PASS ผ่าน M-PASS Mobile Application เพื่ออํานวยความสะดวกผู้ใช้บริการ ตอบโจทย์ไลฟ์สไตล์ลูกค้ายุคดิจิทัล ส่งเสริมการลดใช้เงินสดอย่างต่อเนื่อง
นายสราวุธ ทรงศิวิไล อธิบดีกรมทางหลวง เปิดเผยว่า กรมทางหลวง ร่วมมือกับธนาคารกรุงไทย ในการพัฒนา M-PASS Mobile Application เพื่อตอบสนองไลฟ์สไตล์ของประชาชนในยุคดิจิทัล ต่อยอดแอปพลิเคชันให้เป็นอีกช่องทางในการสมัครใช้บริการ M-PASS อํานวยความสะดวกให้กับประชาชนเข้าถึงบริการได้ง่ายขึ้น โดยก่อนหน้านี้ได้จัดทําระบบเติมเงินบัตรผ่านทางอัตโนมัติผ่านแอปฯดังกล่าว เพื่อเพิ่มช่องทางให้ผู้ใช้งานเติมเงินได้ทันทีเพียงสร้าง QR Code และทํารายการผ่านโมบายแบงก์กิ้งของธนาคารต่างๆ ไม่มีค่าธรรมเนียม เช็กราคาค่าผ่านทาง พร้อมตรวจสอบยอดเงินคงเหลือในบัตรได้ทุกที่ทุกเวลา เพื่อให้ผู้ใช้บริการวางแผนก่อนออกเดินทาง เรียกดูข้อมูลการใช้งานล่าสุดหรือประวัติการเดินทางย้อนหลังตามแต่ละ Tag ได้ นอกจากนี้ สามารถขอรับรายงานสรุปค่าผ่านทางหรือพิมพ์ใบสําคัญแทนใบเสร็จรับเงินอิเล็กทรอนิกส์ (e-Statement) ทางอีเมลได้ทันที ผู้ใช้งานสามารถสอบถามข้อมูลเพิ่มเติมได้ที่ M-PASS Call Center โทร 1586 กด 9
นายพิชิต จงสฤษดิ์หวัง ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย เพิ่มเติมว่า ธนาคารมีความพร้อมในการเปิดให้บริการสมัครใช้บัตร M-PASS ผ่านทางแอปพลิเคชัน โดยเริ่มเปิดให้สมัครได้แล้วตั้งแต่วันนี้เป็นต้นไป ทั้งนี้ เพื่ออํานวยความสะดวกให้ประชาชนสมัครง่ายขึ้นไม่ว่าอยู่ที่ไหน โดยประชาชนที่สนใจสามารถดาวน์โหลดแอปพลิเคชันได้ทั้งระบบปฏิบัติการ iOS และ Android สําหรับลูกค้าปัจจุบันที่มี M-PASS อยู่แล้ว สามารถขอใช้บริการได้อีก กําหนดสูงสุด 2 Tag ต่อผู้ใช้งาน เพียงระบุรายละเอียดและเติมเงินครั้งแรก 300 บาท ธนาคารจะดําเนินการจัดส่งอุปกรณ์ให้ทางไปรษณีย์ สําหรับผู้สมัครรายใหม่เมื่อกรอกข้อมูลและดําเนินการตามขั้นตอนบนแอปฯ เรียบร้อยแล้ว นําหลักฐานการสมัครติดต่อที่สาขาธนาคารเพื่อยืนยันตัวตนอีกครั้งพร้อมเติมเงินขั้นต่ํา 300 บาท
การเปิดบริการสมัคร M-PASS ผ่านแอปพลิเคชัน ช่วยอํานวยความสะดวกให้ผู้ใช้ทางเข้าถึง M-PASS ง่ายขึ้น และยกระดับการให้บริการของกรมทางหลวง นับเป็นหนึ่งในโครงการ 5 Ecosystems ของธนาคาร ที่มุ่งเน้นให้ความสําคัญกับการอํานวยความสะดวกการใช้บริการของลูกค้าผ่านดิจิทัล แพลตฟอร์ม และต้องการส่งเสริมผู้ใช้ทางหันมาใช้ M-PASS ชําระค่าผ่านทางมอเตอร์เวย์และทางด่วนแทนเงินสดมากขึ้น เพื่อเลี่ยงความเสี่ยงการสัมผัสเชื้อโควิด-19 ที่อาจแฝงอยู่บนเหรียญหรือธนบัตร สร้างความปลอดภัยทั้งผู้ใช้ทางและพนักงาน เพื่อร่วมกันป้องกันและยับยั้งการแพร่ระบาดของโรคติดเชื้อดังกล่าว
รัฐบาลไทย-ข่าวทำเนียบรัฐบาล-มาตรการช่วยเหลือเกษตรกรให้มีรายได้หลังน้ำลด
วันอังคารที่ 1 ตุลาคม 2562
มาตรการช่วยเหลือเกษตรกรให้มีรายได้หลังน้ําลด
วันจันทร์ที่ 30 กันยายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเตรียมมาตรการช่วยเหลือเกษตรกรให้มีรายได้หลังน้ําลด โดยจะพิจารณาแจกเมล็ดพันธุ์พืชที่ใช้น้ําน้อยแต่ใช้เวลาเพาะปลูกไม่นาน เช่น เมล็ดพันธุ์ถั่วเขียว และข้าวโพดเลี้ยงสัตว์ และจะประกันราคาเพื่อให้เกษตรกรมั่นใจได้ว่าจะมีรายได้เลี้ยงชีพ นอกจากนี้จะผลักดันโครงการโคขุนสร้างรายได้โดยภาครัฐจะเป็นผู้สนับสนุนเงินกู้และเครื่องผสมอาหารตามสูตรของกรมปศุสัตว์ โดยหากเกษตรกรหันมาเลี้ยงโคเนื้อเป็นอาชีพหลักจะมีโอกาสสร้างรายได้เพิ่มขึ้นในระยะยาว เนื่องจากสามารถส่งผลิตภัณฑ์เนื้อไปต่างประเทศ โดยเฉพาะประเทศจีนและอาเซียน โดยไม่มีการเก็บภาษีนําเข้าภายใต้ข้อตกลงการค้าเสรี ทั้งนี้ รัฐบาลห่วงใยเกษตรกรผู้มีรายได้น้อยและมุ่งหวังยกระดับคุณภาพชีวิตให้ดีขึ้นอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ผู้ว่าราชการจังหวัดปริมณฑล 5 จังหวัด (นนทบุรี นครปฐม ปทุมธานี สมุทรปราการ และสมุทรสาคร) ประกาศปิดสถานที่เสี่ยงแพร่ระบาดโควิด19 เช่นเดียวกับกรุงเทพมหานคร [กระทรวงมหาดไทย]
วันเสาร์ที่ 21 มีนาคม 2563
ผู้ว่าราชการจังหวัดปริมณฑล 5 จังหวัด (นนทบุรี นครปฐม ปทุมธานี สมุทรปราการ และสมุทรสาคร) ประกาศปิดสถานที่เสี่ยงแพร่ระบาดโควิด19 เช่นเดียวกับกรุงเทพมหานคร [กระทรวงมหาดไทย]
ผู้ว่าราชการจังหวัดปริมณฑล 5 จังหวัด (นนทบุรี นครปฐม ปทุมธานี สมุทรปราการ และสมุทรสาคร) ประกาศปิดสถานที่เสี่ยงแพร่ระบาดโควิด19 เช่นเดียวกับกรุงเทพมหานคร
ผู้ว่าราชการจังหวัดปริมณฑล 5 จังหวัด (นนทบุรี นครปฐม ปทุมธานี สมุทรปราการ และสมุทรสาคร) ประกาศปิดสถานที่เสี่ยงแพร่ระบาดโควิด19 เช่นเดียวกับกรุงเทพมหานคร
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่5/2560
วันจันทร์ที่ 4 กันยายน 2560
รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่5/2560
รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่5/2560
วันนี้ (วันจันทร์ที่ 4 กันยายน 2560) เวลา 09.30 น. ณ ห้องประชุมคณะรัฐมนตรี ชั้น 2 สํานักเลขาธิการคณะรัฐมนตรี ทําเนียบรัฐบาลพลเอก ธนะศักดิ์ ปฏิมาประกร รองนายกรัฐมนตรี เป็นประธานการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่5/2560 โดยมีนายวีระ โรจน์พจนรัตน์ รัฐมนตรีว่าการกระทรวงวัฒนธรรม นางฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม นายปรารพ เหล่าวานิช เลขานุการรัฐมนตรีว่าการกระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม ผู้บริหารกระทรวงวัฒนธรรม นายวสันต์ ภัยหลีกลี้ ผู้จัดการกองทุนพัฒนาสื่อปลอดภัยและสร้างสรรค์และกรรมการกองทุนฯเข้าร่วม
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 7 มีนาคม 2560
วันอังคารที่ 7 มีนาคม 2560
สรุปข่าวการประชุมคณะรัฐมนตรี 7 มีนาคม 2560
พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-สธ.ยัน ไม่มีนโยบายปิดกั้น การรับบริจาคจากประชาชน
วันจันทร์ที่ 30 มีนาคม 2563
สธ.ยัน ไม่มีนโยบายปิดกั้น การรับบริจาคจากประชาชน
กระทรวงสาธารณสุข ยืนยันไม่มีนโยบายปิดกั้นการรับบริจาค  พร้อมขอบคุณประชาชนส่งกําลังใจให้บุคลากรทางการแพทย์ในการปฏิบัติหน้าที่
กระทรวงสาธารณสุข ยืนยันไม่มีนโยบายปิดกั้นการรับบริจาค พร้อมขอบคุณประชาชนส่งกําลังใจให้บุคลากรทางการแพทย์ในการปฏิบัติหน้าที่
วันนี้ (30 มีนาคม 2563)ที่สํานักงานปลัดกระทรวงสาธารณสุข จ.นนทบุรี นายแพทย์ณรงค์ สายวงศ์ รองปลัดกระทรวงสาธารณสุข และโฆษกกระทรวงสาธารณสุขเปิดเผยกรณีกระแสข่าวกระทรวงสาธารณสุขสั่งห้ามหน่วยงานหรือสถานพยาบาลในสังกัด รับมอบสิ่งของบริจาคจากประชาชน ว่ารัฐบาลและผู้บริหารกระทรวงสาธารณสุข ไม่มีนโยบายการปิดกั้นหรือสั่งห้ามการรับบริจาคใด ๆ ทั้งสิ้น โดยประชาชนสามารถบริจาคน้ํา อาหาร สิ่งของหรืออุปกรณ์ทางการแพทย์ อาทิ หน้ากากอนามัย ชุดPPE อุปกรณ์ป้องกันส่วนบุคคล เจลแอลกอฮอล์ ได้ทั้งที่ส่วนกลาง กระทรวงสาธารณสุข และต่างจังหวัด เช่น โรงพยาบาล สํานักงานสาธารณสุขทุกจังหวัด เป็นต้น
“ขอขอบคุณน้ําใจของพี่น้องประชาชนที่ห่วงใย บริจาคสิ่งของ และอุปกรณ์ทางการแพทย์ ถือเป็นเรื่องที่ดีงาม เป็นกําลังใจสําคัญและเป็นการสนับสนุนการปฏิบัติหน้าที่ของบุคลากรทางการแพทย์ ในช่วงเวลาวิกฤตเช่นนี้” นายแพทย์ณรงค์ กล่าว
นายแพทย์ณรงค์ กล่าวต่อว่า สําหรับการที่ประชาชนร่วมกันแสดงพลังด้วยการปรบมือ เพื่อขอบคุณและส่งกําลังใจให้บุคลากรทางการแพทย์ในการปฏิบัติงานในช่วงการเกิดโรคไวรัสโคโรนา 2019 ในคืนวันอาทิตย์ที่ 29 มีนาคม ที่ผ่านมานั้น กระทรวงสาธารณสุข ขอบคุณและอยากให้เสียงปรบมือนั้นกลับคืนไปสู่พี่น้องประชาชนทุกท่าน ซึ่งประชาชนต้องร่วมมือกันรักษาระยะห่าง เว้นระยะห่าง ช่วยกันดูแลตนเองและคนรอบข้าง อยู่บ้านหยุดเชื้อเพื่อชาติ ซึ่งเสียงปรบมือนั้นจะเป็นเสียงที่บุคลากรทางการแพทย์ปรบมือให้ท่านเช่นกัน
************************* 30 มีนาคม 2563
รัฐบาลไทย-ข่าวทำเนียบรัฐบาล-รัฐมนตรีฯ อุตตม เป็นประธานการประชุมใหญ่สามัญประจำปี 2561 สมาคมชาวไร่อ้อยเขต 11 พร้อมเยี่ยมชมโรงงานกลุ่มผลิตภัณฑ์ ไบโอ คอมเพล็กซ์
วันอาทิตย์ที่ 11 พฤศจิกายน 2561
รัฐมนตรีฯ อุตตม เป็นประธานการประชุมใหญ่สามัญประจําปี 2561 สมาคมชาวไร่อ้อยเขต 11 พร้อมเยี่ยมชมโรงงานกลุ่มผลิตภัณฑ์ ไบโอ คอมเพล็กซ์
รัฐมนตรีฯ อุตตม เป็นประธานการประชุมใหญ่สามัญประจําปี 2561 สมาคมชาวไร่อ้อยเขต 11 พร้อมเยี่ยมชมโรงงานกลุ่มผลิตภัณฑ์ ไบโอ คอมเพล็กซ์
วันนี้ (11 พฤศจิกายน 61) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานงานประชุมใหญ่สามัญประจําปี 2561 สมาคมชาวไร่อ้อย เขต 11 นครสวรรค์ โดยมี นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม นางวรวรรณ ชิตอรุณ เลขาธิการคณะกรรมการอ้อยและน้ําตาลทราย และนายประเสริฐ สีน้ําเพชร อุตสาหกรรมจังหวัดนครสวรรค์เข้าร่วม และมี นายปรีชา เดชพันธุ์ รองผู้ว่าราชการจังหวัดนครสวรรค์ นายทองคํา เชิงกลัด นายกสมาคมชาวไร่อ้อยเขต 11 พร้อมด้วย สมาชิกชาวไร่อ้อยเขต 11 ให้การต้อนรับ ณ หอประชุมสมาคมชาวไร่อ้อยเขต 11 จังหวัดนครสวรรค์
จากนั้น รัฐมนตรีฯ อุตตม พร้อมคณะ ได้ลงพื้นที่ตรวจเยี่ยม บริษัท เกษตรไทย อินเตอร์เนชั่นแนล ชูการ์ คอร์ปอเรชั่น จํากัด (กลุ่ม KTIS) โดยมี นางดารัตน์ ศิริวิริยะกุล วิภาตะกลัศ กรรมการและรองประธานกลุ่มบริษัท เกษตรไทย อินเตอร์เนชั่นแนล ชูการ์ คอร์ปอเรชั่น จํากัด (มหาชน) และคณะผู้บริหารให้การต้อนรับ โดยบริษัท เกษตรไทย อินเตอร์เนชั่นแนล ชูการ์ คอร์ปอเรชั่น จํากัด เป็นบริษัทผลิตและจัดจําหน่าย เยื่อกระดาษฟอกขาวจากชานอ้อย และบรรจุภัณฑ์ที่ผลิตจากเยื่อชานอ้อยทั้งในและต่างประเทศ ภายใต้กลุ่มบริษัท KTIS ซึ่งเป็นกลุ่มบริษัทผลิตและจําหน่ายน้ําตาลทรายรายใหญ่ของประเทศไทย โดยผลิตภัณฑ์ฯดังกล่าว เป็นผลิตภัณฑ์ที่ได้จากการนําชานอ้อย ที่เหลือจากการผลิตน้ําตาลทรายจากบริษัทในเครือ KTIS ซึ่งถือเป็นโครงการ Bio Complex เพื่อพัฒนาเศรษฐกิจชีวภาพที่สําคัญ เพราะเป็นการรักษาสิ่งแวดล้อม และเป็นประโยชน์ทั้งในระดับชุมชนและระดับประเทศ นอกจากนี้ยังมีโครงการผลิตเอทานอล จากการหีบอ้อยจํานวน 2.4 ล้านตันต่อปี ด้วยการนําน้ําอ้อยที่เหลือมาทําให้เข้มข้น โดยจะมีโรงงานเอทานอลกําลังผลิต 6 แสนลิตรต่อวัน เพื่อสามารถนําไปต่อยอดเป็นผลิตภัณฑ์ชีวภาพอื่นๆได้ ในส่วนของชานอ้อยที่เหลือจากการหีบอ้อยนั้น ยังสามารถนํามาเป็นเชื้อเพลิงในการผลิตไอน้ําและไฟฟ้าสําหรับใช้ในโครงการและขายในพื้นที่บริเวณใกล้เคียงได้อีกด้วย
รัฐบาลไทย-ข่าวทำเนียบรัฐบาล-ผู้ช่วยโฆษกรัฐบาลเผยนายกรัฐมนตรีอวยพร ครม.และข้าราชการให้มีความสุข โดยกำชับหน่วยงานที่เกี่ยวข้องดูแลการใช้รถใช้ถนนและจุดตรวจให้ประชาชนเดินทางปลอดภัยในช่วงเทศกาลสงกรานต์
วันอังคารที่ 11 เมษายน 2560
ผู้ช่วยโฆษกรัฐบาลเผยนายกรัฐมนตรีอวยพร ครม.และข้าราชการให้มีความสุข โดยกําชับหน่วยงานที่เกี่ยวข้องดูแลการใช้รถใช้ถนนและจุดตรวจให้ประชาชนเดินทางปลอดภัยในช่วงเทศกาลสงกรานต์
พันเอกหญิง ทักษดา สังขจันทร์ ผู้ช่วยโฆษกประจําสํานักนายกรัฐมนตรี เผยนายกรัฐมนตรีอวยพร ครม.และข้าราชการให้มีความสุข และแคล้วคลาดปราศจากอุบัติเหตุ  โดยกําชับหน่วยงานที่เกี่ยวข้องดูแลการใช้รถใช้ถนนและจุดตรวจให้ประชาชนเดินทางปลอดภัยในช่วงเทศกาลสงกรานต์
วันนี้ ( 11 เม.ย. 60) เวลา 15.40 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมี พลเอก ประยุทธ์ จันทร์โอชา นายกรัฐมนตรี เป็นประธาน พันเอกหญิง ทักษดา สังขจันทร์ ผู้ช่วยโฆษกประจําสํานักนายกรัฐมนตรี ได้เปิดเผยว่า นายกรัฐมนตรี ได้กล่าวอวยพรคณะรัฐมนตรีและฝากถึงข้าราชการทุกคนเนื่องในเทศกาลสงกรานต์ โดยขอให้ทุกคนมีความสุข เจริญรุ่งเรือง และแคล้วคลาดปราศจากอุบัติเหตุ พร้อมทั้งกําชับหน่วยงานที่เกี่ยวข้อง ทั้งกระทรวงมหาดไทย กระทรวงคมนาคม ให้ดําเนินการตามแผนงานด้านความปลอดภัยอย่างมีประสิทธิภาพ รวมถึงให้เข้มงวดกวดขันในเรื่องของการใช้รถใช้ถนนและจุดตรวจต่าง ๆ และขอให้ติดตั้งกล้องบันทึกภาพการปฏิบัติงานของเจ้าหน้าที่ตามจุดตรวจต่าง ๆ ในการอํานวยความสะดวกในการเดินทางให้กับประชาชน เพื่อใช้ตรวจสอบเหตุการณ์หากเกิดในกรณีที่มีปัญหาขึ้นระหว่างเจ้าหน้าที่กับประชาชน อันจะทําให้เกิดความเป็นธรรมกับทุกฝ่าย
อย่างไรก็ตาม หากเกิดกรณีความไม่เข้าใจกันขึ้นระหว่างเจ้าหน้าที่กับประชาชน นายกรัฐมนตรี ได้เน้นย้ําให้ใช้วิธีการตักเตือน แนะนํา และห้ามปรามกันก่อน โดยขออย่าใช้ความรุนแรงกับประชาชน เพราะต้องการให้ทุกคนมีความสุขในช่วงเทศกาลสงกรานต์
ขณะเดียวกัน นายกรัฐมนตรี ได้ย้ําให้กระทรวงการต่างประเทศ และกระทรวงดิจิทัลเพื่อเศรษฐกิจและสังคม ดูแลกวดขันและเอาผิดกับผู้ที่มีการหมิ่นประมาทและเผยแพร่ข้อมูลที่ไม่ถูกต้องและไม่เหมาะสมตามมาตรา 112 ผ่านเว็บไซต์และโชเซียลมีเดียต่าง ๆ โดยฝากให้ประชาชนชาวไทยที่อยู่ในต่างประเทศได้มีการสร้างความเข้าใจและเผยแพร่ข้อมูลที่ถูกต้องกับชาวต่างประเทศ และขออย่าได้ไปหลงเชื่อคําชักชวนและการเผยแพร่ข้อมูลที่เป็นเท็จผ่านเว็บไชต์และโชเซียลมีเดียดังกล่าวจนทําให้เกิดความเข้าใจผิด
-------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ไทย ร่วมการประชุม WHO ภูมิภาคเอเชียใต้และตะวันออก สมัยที่ 71
วันจันทร์ที่ 3 กันยายน 2561
ไทย ร่วมการประชุม WHO ภูมิภาคเอเชียใต้และตะวันออก สมัยที่ 71
ผู้ช่วยรัฐมนตรีประจํากระทรวงสาธารณสุข เป็นตัวแทนประเทศไทย ร่วมการประชุมคณะกรรมการองค์การอนามัยโลกภูมิภาคเอเชียใต้และตะวันออก สมัยที่ 71 ณ สาธารณรัฐอินเดีย
ผู้ช่วยรัฐมนตรีประจํากระทรวงสาธารณสุข เป็นตัวแทนประเทศไทย ร่วมการประชุมคณะกรรมการองค์การอนามัยโลกภูมิภาคเอเชียใต้และตะวันออก สมัยที่ 71 ณ สาธารณรัฐอินเดีย ผลักดันนโยบาย กําหนดแนวทางและกลไกการดําเนินงานของประเทศสมาชิกในภูมิภาค ให้สอดคล้องกับมติสมัชชาอนามัยโลก สมัยที่ 71
วันนี้ (3 กันยายน 2561) นายแพทย์ธวัช สุนทราจารย์ ผู้ช่วยรัฐมนตรีประจํากระทรวงสาธารณสุข ให้สัมภาษณ์ว่า ได้รับมอบหมายจากศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข นําคณะผู้แทนไทยเข้าร่วมการประชุมคณะกรรมการองค์การอนามัยโลกภูมิภาคเอเชียใต้และตะวันออก สมัยที่ 71 (Seventy - First Session of the WHO Regional Committee for South-East Asia : RC71) ซึ่งจัดระหว่างวันที่ 3 – 7 กันยายน 2561 ณ กรุงนิวเดลี สาธารณรัฐอินเดีย ซึ่งเป็นการประชุมประจําปีของประเทศสมาชิกองค์การอนามัยโลกภูมิภาคเอเชียใต้และตะวันออก 11 ประเทศ ได้แก่ บังกลาเทศ ภูฏาน เกาหลีเหนือ อินเดีย อินโดนีเซีย มัลดีฟส์ เมียนมา เนปาล ศรีลังกา ไทย และติมอร์เลสเต เพื่อผลักดันนโยบายความร่วมมือสาธารณสุข การบริหารจัดการด้านงบประมาณและแผนงานของประเทศสมาชิกในภูมิภาค รวมทั้งกําหนดแนวทางและกลไกการดําเนินงาน ให้สอดคล้องกับข้อมติสมัชชาอนามัยโลก สมัยที่ 71 ที่ผ่านมา
นายแพทย์ธวัชกล่าวต่อว่า รัฐมนตรีจากประเทศสมาชิก และผู้บริหารระดับสูงขององค์การอนามัยโลกภูมิภาคเอเชียใต้และตะวันออก ได้ร่วมกันเปิดตัวหนังสือ A Healthier South-East Asia: 70 years of WHO in the Region ที่รวบรวมผลการดําเนินงานขององค์การอนามัยโลก สํานักงานภูมิภาคเอเชียใต้และตะวันออก ในการพัฒนาสาธารณสุขของภูมิภาค 70 ปีที่ผ่านมา ในช่วงพิธีเปิดการประชุมฯ และได้เป็นตัวแทนของประเทศไทย กล่าวถ้อยแถลงแสดงความชื่นชมผลการดําเนินงานกําจัดโรคที่เป็นปัญหาสําคัญของภูมิภาค ของผู้อํานวยการองค์การอนามัยโลกประจําสํานักงานภูมิภาคเอเชียใต้และตะวันออกในปีที่ผ่านมา อาทิ โรคเท้าช้าง (Lymphatic Filariasis) ในประเทศมัลดีฟส์ ศรีลังกา และไทย การกําจัดโรคหัดในประเทศมัลดีฟส์ และภูฏาน อย่างไรตาม ประเทศต่าง ๆ ยังมีความท้าทายหลายประการ เช่น โรควัณโรค และโรคไม่ติดต่อเรื้อรัง ประเทศสมาชิกรวมทั้งประเทศไทย จําเป็นจะต้องสร้างความมุ่งมั่นทางการเมือง และเสริมสร้างความเข้มแข็งของระบบสุขภาพ เพื่อให้มีศักยภาพในการยุติโรควัณโรค และการป้องกันและควบคุมโรคไม่ติดต่อเรื้อรังที่ได้ผลอย่างยั่งยืน
******************************************* 3 กันยายน 2561
รัฐบาลไทย-ข่าวทำเนียบรัฐบาล-​สธ. เตือนประชาชนเลี่ยงเมนูอาหารทะเลที่ปรุงสุกๆ ดิบๆ เสี่ยงโรคอาหารเป็นพิษ
วันพฤหัสบดีที่ 24 สิงหาคม 2560
​สธ. เตือนประชาชนเลี่ยงเมนูอาหารทะเลที่ปรุงสุกๆ ดิบๆ เสี่ยงโรคอาหารเป็นพิษ
กระทรวงสาธารณสุข เตือนประชาชนระมัดระวังการรับประทานอาหารทะเลที่ปรุงสุกๆดิบๆ เสี่ยงโรคอาหารเป็นพิษและอุจจาระร่วง แนะผู้ประกอบการร้านอาหารในแหล่งท่องเที่ยวให้ปฏิบัติตามแนวทางอาหารปลอดภัย 10 ประการเคร่งครัด
นพ.โอภาส การย์กวินพงศ์ ผู้ตรวจราชการกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า โรคอาหารเป็นพิษ เป็นโรคที่พบบ่อยในประเทศเขตร้อนจากการกินอาหารน้ําดื่มที่ปนเปื้อนเชื้อโรค หรือสารพิษที่เชื้อโรคสร้างขึ้น อาหารทะเลเช่นกุ้งปูปลาหมึกหอยที่ปนเปื้อนเชื้อแบคทีเรีย และปรุงสุก ๆ ดิบ ๆ ซึ่งพบว่าทําให้เกิดอาหารเป็นพิษและอุจจาระร่วงมากที่สุดจากการเฝ้าระวังโรคติดต่อทางอาหารและน้ําพบผู้ป่วยอาหารเป็นพิษเฉลี่ยเดือนละ 10,000 ราย ข้อมูลในปี 2560 นี้ตั้งแต่วันที่ 1 มกราคม – 21 สิงหาคม พบผู้ป่วยจํานวน 72,671 ราย ไม่มีผู้เสียชีวิต กลุ่มอายุที่พบมากที่สุดคือ 15-24 ปี จังหวัดที่มีผู้ป่วยสูงสุด 5 อันดับ คือ ลําพูน ร้อยเอ็ด อุบลราชธานี มหาสารคาม และขอนแก่น
นพ.โอภาสกล่าวต่อว่า ได้กําชับให้ทุกจังหวัด โดยเฉพาะจังหวัดในแหล่งท่องเที่ยว ดูแลมาตรฐานร้านอาหาร ให้ปฏิบัติตามแนวทางอาหารปลอดภัย เพื่อสุขอนามัยของผู้บริโภค และลดความเสี่ยงในการเกิดโรคอาหารเป็นพิษ พร้อมทั้งประชาสัมพันธ์ให้ความรู้ประชาชนในการรับประทานอาหารที่ปรุงสุก สะอาด โดยเฉพาะอาหารทะเลควรเลือกที่สดและปรุงสุก ไม่ควรรับประทานแบบสุก ๆ ดิบ ๆโดยวิธีลวกหรือพล่าสุกๆ ดิบๆหากมีอาการเป็นพิษ มีอาการอาเจียน ปวดท้อง ถ่ายเหลวบ่อยครั้ง อาจมีไข้ ให้ดูแลเบื้องต้นโดยการดื่มน้ําละลายผงน้ําตาลเกลือแร่ (โอ อาร์ เอส) เพื่อป้องกันการขาดน้ําและเกลือแร่ แต่หากอาการไม่ดีขึ้น ขอให้ไปพบแพทย์หรือเจ้าหน้าที่สาธารณสุขใกล้บ้านทันที
ในการป้องกันโรคอาหารเป็นพิษ ขอให้ยึดหลัก 10 ประการในการเตรียมอาหารที่ปลอดภัย ได้แก่ 1.เลือกอาหารที่ผ่านการเตรียมเป็นอย่างดีผัก ผลไม้ให้ล้างด้วยน้ําหลายๆ ครั้ง2.ปรุงอาหารให้สุก 3.ควรรับประทานอาหารที่สุกใหม่ๆภายใน2-4ชั่วโมงหลังปรุงเสร็จ4.ระมัดระวังอาหารที่ปรุงสุกแล้วอย่าให้มีการปนเปื้อน 5.อาหารที่ค้างมื้อให้เก็บในตู้เย็นและอุ่นให้เดือดก่อนรับประทาน6.แยกอาหารดิบและอาหารสุก ให้ระมัดระวังการปนเปื้อนไม่ใช้มีด เขียงหั่นร่วมกัน7.ล้างมือให้สะอาดทุกครั้งก่อนปรุงอาหาร ก่อนกินอาหาร หลังขับถ่ายและหลังสัมผัสสิ่งสกปรก8.ให้พิถีพิถันความสะอาดของห้องครัว 9.เก็บอาหารให้ปลอดภัยจากแมลง หนู หรือสัตว์อื่นๆ และ10.ใช้น้ําสะอาด สอบถามข้อมูลเพิ่มเติมได้ที่ สายด่วนกรมควบคุมโรค โทร.1422ตลอด24ชั่วโมง
สําหรับเหตุการณ์อาหารเป็นพิษในกลุ่มนักท่องเที่ยวชาวจังหวัดบุรีรัมย์ จํานวน 50 คน ในอําเภอท่าใหม่ จังหวัดจันทบุรี เมื่อคืนวันที่ 22 สิงหาคม 2560 สํานักงานสาธารณสุขจังหวัดจันทบุรีได้ส่งทีมสอบสวนโรคเคลื่อนที่เร็วจากโรงพยาบาลสองพี่น้อง และโรงพยาบาลท่าใหม่ ลงพื้นที่สอบสวนและควบคุมโรคทันที คาดว่าสาเหตุเกิดจากการรับประทานอาหารเย็นที่ซื้อมาจากร้านอาหารนอกที่พัก ผู้ป่วยไม่คุ้นกับการรับประทานทะเล เกิดอาการท้องเสียไม่รุนแรงรวม 24 คน ในจํานวนนี้รับไว้ในโรงพยาบาลท่าใหม่ 5 คน เพื่อรักษาอาการเสียน้ําและเกลือแร่ พร้อมเก็บตัวอย่างจากผู้ป่วย และตัวอย่างอาหารส่งตรวจห้องปฏิบัติการโรงพยาบาลพระปกเกล้าจันทบุรี และให้คําแนะนําการดูแลตนเองแก่นักท่องเที่ยว และส่งเจ้าหน้าที่งานอาหารปลอดภัย ตรวจสอบกระบวนปรุงอาหารของผู้ประกอบการร้านอาหารที่เป็นแหล่งโรคครั้งนี้
รัฐบาลไทย-ข่าวทำเนียบรัฐบาล-กระทรวงยุติธรรม จัดเวทีแลกเปลี่ยนความรู้ทางวิชาการด้านงานยุติธรรมระหว่างไทยและอินเดีย
วันจันทร์ที่ 20 สิงหาคม 2561
กระทรวงยุติธรรม จัดเวทีแลกเปลี่ยนความรู้ทางวิชาการด้านงานยุติธรรมระหว่างไทยและอินเดีย
กระทรวงยุติธรรม จัดเวทีแลกเปลี่ยนความรู้ทางวิชาการด้านงานยุติธรรมระหว่างไทยและอินเดีย
ในวันจันทร์ที่ ๒๐ สิงหาคม ๒๕๖๑ เวลา ๑๓.๓๐ น.
ณ โรงแรมริชมอนด์ ถนนรัตนาธิเบศร์ จังหวัดนนทบุรี
นายวิทยา สุริยะวงศ์ รองปลัดกระทรวงยุติธรรม
เป็นประธานเปิดโครงการฝึกอบรมแลกเปลี่ยนความรู้ทางวิชาการระหว่างไทยและอินเดีย
เพื่อส่งเสริมความเข้าใจกระบวนการยุติธรรมไทย
โดยมีMr. R.N. RaviประธานJointIntelligenceCommitteeหัวหน้าคณะฝ่ายอินเดีย
เจ้าหน้าที่ด้านกฎหมายและกระบวนการยุติธรรมของประเทศอินเดีย และเจ้าหน้าที่จากหน่วยงานประเทศไทย
อาทิ สํานักงานสภาความมั่นคงแห่งชาติ สํานักงานอัยการสูงสุด สํานักงานตํารวจแห่งชาติ
สํานักงานศาลยุติธรรม
กรมราชทัณฑ์ กองการต่างประเทศและสํานักกฎหมาย สํานักงานปลัดกระทรวงยุติธรรม เข้าร่วมฯ
เพื่อให้เจ้าหน้าที่ด้านกฎหมายของประเทศอินเดียและของไทยมีความรู้เกี่ยวกับกระบวนการยุติธรรมไทย
และแลกเปลี่ยนประสบการณ์การดําเนินงานด้านกระบวนการยุติธรรม รวมทั้งเป็นการให้ความช่วยเหลือ
ทางวิชาการและส่งเสริมความสัมพันธ์อันดีระหว่างประเทศไทยและประเทศอินเดีย
ในการนี้รองปลัดกระทรวงยุติธรรมกล่าวว่า ประเทศไทยมีความสัมพันธ์อันดีกับประเทศอินเดีย
มาอย่างยาวนาน
สําหรับงานด้านกระบวนการยุติธรรมประเทศไทยและประเทศอินเดียมีความร่วมมือกันในเรื่องต่างๆ
มาโดยตลอด
การจัดโครงการนี้ จึงเป็นการแลกเปลี่ยนความรู้และประสบการณ์เกี่ยวกับกระบวนการยุติธรรมของทั้งสองประเทศ
เพื่อนําไปประยุกต์และปรับใช้ในประเทศของตน รวมทั้งเพื่อพัฒนาระบบงานด้านยุติธรรมให้ดียิ่งขึ้นต่อไป
รัฐบาลไทย-ข่าวทำเนียบรัฐบาล-กิจกรรมเฉลิมพระเกียรติ เนื่องในวันเฉลิมพระชนมพรรษาพระบาทสมเด็จพระเจ้าอยู่หัว 67 พรรษา ในวันที่ 28 กรกฎาคม
วันอังคารที่ 30 กรกฎาคม 2562
กิจกรรมเฉลิมพระเกียรติ เนื่องในวันเฉลิมพระชนมพรรษาพระบาทสมเด็จพระเจ้าอยู่หัว 67 พรรษา ในวันที่ 28 กรกฎาคม
27 ก.ค.62 พล.อ.ณัฐ อินทรเจริญ ปลัดกระทรวงกลาโหม เป็นประธานในการจัดกิจกรรมเฉลิมพระเกียรติ เนื่องในวันเฉลิมพระชนมพรรษาพระบาทสมเด็จพระเจ้าอยู่หัว 67 พรรษา ในวันที่ 28 กรกฎาคม
27 ก.ค.62 พล.อ.ณัฐ อินทรเจริญ ปลัดกระทรวงกลาโหม เป็นประธานในการจัดกิจกรรมเฉลิมพระเกียรติ เนื่องในวันเฉลิมพระชนมพรรษาพระบาทสมเด็จพระเจ้าอยู่หัว 67 พรรษา ในวันที่ 28 กรกฎาคม
โดยภายในงานประกอบด้วย พิธีเจริญพระพุทธมนต์ถวายพระพรชัยมงคล, พิธีทําบุญตักบาตรพระสงฆ์และสามเณร จํานวน 68 รูป ถวายเป็นพระราชกุศล, พิธีลงนามถวายพระพร และพิธีถวายสัตย์ปฏิญาณเพื่อเป็นข้าราชการที่ดีและพลังของแผ่นดิน ณ ห้องพินิตประชานาถ เพื่อน้อมสํานึกในพระมหากรุณาธิคุณ อย่างหาที่สุดมิได้ที่ทรงมีต่อพสกนิกรชาวไทย ทรงปฏิบัติพระราชกรณียกิจนานัปการด้วยพระราชปณิธานอันแน่วแน่ในการสืบสาน รักษาต่อยอด แนวพระราชดําริของพระบาทสมเด็จพระมหาภูมิพลอดุลยเดชมหาราช บรมนาถบพิตร และพระราชทานโครงการจิตอาสา พระราชทาน 904 วปร. เพื่อประโยชน์สุขของประชาชน
รัฐบาลไทย-ข่าวทำเนียบรัฐบาล-พาณิชย์”เปิดตลาดต้องชมแห่งใหม่ “ตลาดใต้เคี่ยม” เปิดพื้นที่เป็นแหล่งซื้อขายสินค้าให้กับชุมชน และผลักดันเป็นแหล่งท่องเที่ยวแห่งใหม่ของจังหวัดชุมพร
วันศุกร์ที่ 21 เมษายน 2560
พาณิชย์”เปิดตลาดต้องชมแห่งใหม่ “ตลาดใต้เคี่ยม” เปิดพื้นที่เป็นแหล่งซื้อขายสินค้าให้กับชุมชน และผลักดันเป็นแหล่งท่องเที่ยวแห่งใหม่ของจังหวัดชุมพร
นางจันทิรา ยิมเรวัต วิวัฒน์รัตน์ ผู้ตรวจราชการกระทรวงพาณิชย์ ในฐานะที่ดูแลพาณิชย์ภาค 5 (กลุ่มจังหวัดภาคใต้ฝั่งอันดามันและอ่าวไทย) เปิดเผยว่า กระทรวงพาณิชย์ได้ร่วมมือกับพาณิชย์จังหวัด หน่วยงานที่เกี่ยวข้อง เกษตรกร กลุ่มผู้ประกอบการในพื้นที่และภาคเอกชน
ได้ใช้นโยบายประชารัฐในการผลักดันเปิดตลาดต้องชม โดยล่าสุดได้มีการผลักดันและเปิดตลาดใต้เคี่ยม อําเภอละแม จังหวัดชุมพร เพื่อให้เป็นแหล่งซื้อขายสินค้าให้กับชุมชน และเป็นแหล่งท่องเที่ยวแห่งใหม่ ซึ่งจะเป็นส่วนสําคัญในการช่วยขับเคลื่อนเศรษฐกิจฐานรากตามนโยบายรัฐบาล
สําหรับตลาดใต้เคี่ยม เป็นตลาดต้องชมที่น่ายกย่อง โดยมีการนําของดีทุกๆ ด้านของอําเภอละแมมารวมไว้ที่นี่ตั้งแต่สถานที่ ที่อยู่ในป่าต้นเคี่ยม ซึ่งเป็นไม้หายาก บริเวณร่มรื่นสวยงาม อยู่ริมน้ําที่มีทางออกทะเล ร้านค้าล้วนแต่คัดมาอย่างดี เป็นคนในพื้นที่มาขายเอง มีทั้งตลาดสด และอาหารพิเศษพื้นบ้านหายากจากสุดยอดฝีมือของหมู่บ้าน ตําบล ทุกซุ้มออกแบบสวยงามคงอัตลักษณ์และวิถีชีวิตชาวละแม เจาะจงรักษาสิ่งแวดล้อมกลมกลืนกับธรรมชาติ
“การจัดตั้งตลาดใต้เคี่ยม เป็นความร่วมมือร่วมใจริเริ่มของชุมชน เพื่อแก้ปัญหาราคายางพาราปาล์มน้ํามันตกต่ํา รวมกลุ่มกันชื่อกลุ่มตามรอยพ่อเพื่อพอเพียงอําเภอละแม ระยะแรกกลุ่มลงทุนทั้งเงินและแรงงานกันเอง ต่อมาหน่วยงานภาครัฐต่างได้เข้ามาร่วมสนับสนุน โดยกระทรวงพาณิชย์ได้มีส่วนร่วมตั้งแต่เริ่มต้น สนับสนุนด้านการพัฒนาภูมิทัศน์ การประชาสัมพันธ์ และต่อยอดพัฒนาสินค้าและผู้ประกอบการให้ขยายตลาดได้กว้างขวางขึ้น”นางจันทิรากล่าว
สําหรับสินค้าที่อยากแนะนําให้คนที่เดินทางมาท่องเที่ยว และมาหาซื้อสินค้าในตลาดใต้เคี่ยม ต้องซื้อ เพราะเป็นของหายาก เช่น ข้าวเหนียวหลามในหม้อข้าวหม้อแกงลิง ลูกชกที่คล้ายกับลูกชิด คอกดาหลาใส่ข้าวยํา กระบอกไม้ไผ่มาเป็น ภาชนะใส่อาหาร และเครื่องดื่ม เป็นต้น
นางจันทิรากล่าวอีกว่า ในการดําเนินการขับเคลื่อนเศรษฐกิจฐานราก นอกจากการเปิดตลาดต้องชมแล้ว กระทรวงพาณิชย์ ได้สํารวจศักยภาพผู้ประกอบการในจังหวัดชุมพร โดยพบว่า พืชผักสมุนไพรและผลิตภัณฑ์แปรรูป เช่น ส้มจี๊ด ดอกดาหลา ใบเหลียง กล้วยหอมทอง น้ําตาลมะพร้าว ขมิ้น กระชาย สินค้าและบริการเกี่ยวกับการท่องเที่ยว มีโอกาสทางการตลาดในการค้าขายได้เพิ่มขึ้น ซึ่งกระทรวงพาณิชย์พร้อมที่จะเข้าไปช่วยสนับสนุนด้านการตลาด เช่น ข้อมูลตลาด การเชื่อมโยงกับผู้ซื้อ การหาแหล่งรับซื้อ การสร้างแบรนด์ การบริหารร้านค้า การลดต้นทุน เป็นต้น รวมทั้งการพัฒนาสินค้าและตัวผู้ประกอบการให้มีขีดความสามารถเพิ่มขึ้น
รัฐบาลไทย-ข่าวทำเนียบรัฐบาล-กรุงไทยแจงศาลอุทธรณ์พิพากษายืนตามศาลชั้นต้น ยกฟ้องกรณีลูกค้าที่จังหวัดนครสวรรค์ฟ้องธนาคาร
วันศุกร์ที่ 25 มกราคม 2562
กรุงไทยแจงศาลอุทธรณ์พิพากษายืนตามศาลชั้นต้น ยกฟ้องกรณีลูกค้าที่จังหวัดนครสวรรค์ฟ้องธนาคาร
ฝ่ายสื่อสารองค์กรและภาพลักษณ์ ธนาคารกรุงไทย แจ้งว่า จากกรณีที่ นายเอกวิชช์ เกษเจริญ ลูกค้าธนาคารกรุงไทย สาขาสวรรค์วิถีและปากน้ําโพ จังหวัดนครสวรรค์ ได้ร้องเรียนว่าถูกปลอมลายมือชื่อในเอกสารประกอบการถอนเงินจํานวนกว่า 8 ล้านบาท
ฝ่ายสื่อสารองค์กรและภาพลักษณ์ ธนาคารกรุงไทย แจ้งว่า จากกรณีที่ นายเอกวิชช์ เกษเจริญ ลูกค้าธนาคารกรุงไทย สาขาสวรรค์วิถีและปากน้ําโพ จังหวัดนครสวรรค์ ได้ร้องเรียนว่าถูกปลอมลายมือชื่อในเอกสารประกอบการถอนเงินจํานวนกว่า 8 ล้านบาท นั้น
ธนาคารขอเรียนว่า กรณีดังกล่าวลูกค้าได้ยื่นฟ้องธนาคารในคดีความแพ่งต่อศาลชั้นต้น ซึ่งศาลชั้นต้นได้พิจารณาและมีคําพิพากษายกฟ้อง เมื่อวันที่ 25 กรกฎาคม 2560 ต่อมาลูกค้าได้ยื่นอุทธรณ์ ซึ่งศาลอุทธรณ์ได้พิจารณาและมีคําพิพากษายืนตามศาลชั้นต้น เมื่อวันที่ 3 กรกฎาคม 2561 โดยขณะนี้นายเอกวิชช์ เกษเจริญ ได้ยื่นฎีกา และอยู่ระหว่างการพิจารณาของศาลฎีกา ซึ่งเมื่อศาลมีคําพิพากษาเป็นเช่นใด ธนาคารน้อมรับปฏิบัติตามอย่างเคร่งครัด เนื่องจากศาลได้วินิจฉัยตามพยานเอกสารและหลักฐานต่างๆ รวมทั้งพยานบุคคลที่คู่ความทั้ง 2 ฝ่ายนําสืบพยานแสดงต่อศาล ซึ่งทุกฝ่ายไม่ควรล่วงละเมิดคําตัดสินของศาล
ที่ผ่านมา ธนาคารกรุงไทย ได้ชี้แจงกระบวนการตรวจสอบและให้ข้อมูลกับลูกค้ามาอย่างต่อเนื่อง และให้คํามั่นใจว่าธนาคารกรุงไทย ไม่เคยละเว้นการดําเนินคดีผู้กระทําความผิดต่อธนาคาร ทั้งนี้ ในฐานะธนาคารพาณิชย์ของรัฐ ธนาคารยึดมั่นในการปฏิบัติงานตามหลักบบรรษัทภิบาล ดําเนินงานอย่างมืออาชีพ ด้วยความซื่อสัตย์และโปร่งใส ให้บริการลูกค้าตามแนวทางของหลัก Market Conduct
ฝ่ายสื่อสารองค์กรและภาพลักษณ์ ธนาคารกรุงไทย
โทร. 0 2208 7174-8